CELEX: 32017R0140
Language: hr
Date: 2017-01-26 00:00:00
Title: Uredba Komisije (EU) 2017/140 оd 26. siječnja 2017. o imenovanju referentnog laboratorija EU-a za bolesti uzrokovane virusima capripox (bolest kvrgave kože te ovčje i kozje boginje), utvrđivanju dodatnih odgovornosti i zadaća toga laboratorija te izmjeni Priloga VII. Uredbi (EZ) br. 882/2004 Europskog parlamenta i Vijeća (Tekst značajan za EGP. )

27.1.2017   
            
            
               HR
            
            
               Službeni list Europske unije
            
            
               L 22/10
            
         UREDBA KOMISIJE (EU) 2017/140
   оd 26. siječnja 2017.
   o imenovanju referentnog laboratorija EU-a za bolesti uzrokovane virusima capripox (bolest kvrgave kože te ovčje i kozje boginje), utvrđivanju dodatnih odgovornosti i zadaća toga laboratorija te izmjeni Priloga VII. Uredbi (EZ) br. 882/2004 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (1), a posebno njezin članak 32. stavke 5. i 6.,
   budući da:
   
               (1)
            
            
               Uredbom (EZ) br. 882/2004 utvrđuju se opće zadaće, dužnosti i zahtjevi za referentne laboratorije Europske unije (EU) za hranu i hranu za životinje te za zdravlje životinja. Referentni laboratoriji EU-a za zdravlje životinja i žive životinje navedeni su u odjeljku II. Priloga VII. toj uredbi.
            
         
               (2)
            
            
               Još ne postoji referentni laboratorij EU-a za bolesti uzrokovane virusima capripox (bolest kvrgave kože te ovčje i kozje boginje). Referentnim laboratorijima EU-a trebala bi se obuhvatiti područja propisa o hrani i hrani za životinje te zdravlju životinja u slučajevima kada su potrebni detaljni analitički i dijagnostički rezultati. Izbijanja bolesti uzrokovanih virusima capripox iziskuju detaljne analitičke i dijagnostičke rezultate.
            
         
               (3)
            
            
               Komisija je 30. lipnja 2016. objavila poziv na podnošenje prijava za odabir i imenovanje referentnog laboratorija EU-a u području bolesti uzrokovanih virusima capripox (bolest kvrgave kože te ovčje i kozje boginje). Odabrani laboratorij „Veterinary and Agrochemical Research Centre – CODA-CERVA” trebalo bi imenovati referentnim laboratorijem EU-a u području bolesti uzrokovanih virusima capripox (bolest kvrgave kože te ovčje i kozje boginje).
            
         
               (4)
            
            
               Uz opće poslove i dužnosti iz članka 32. stavka 2. Uredbe (EZ) br. 882/2004 odabranom laboratoriju trebale bi se dodijeliti određene posebne zadaće i odgovornosti.
            
         
               (5)
            
            
               Odjeljak II. Priloga VII. Uredbi (EZ) br. 882/2004 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Veterinary and Agrochemical Research Centre – CODA-CERVA (Bruxelles, Belgija) imenuje se referentnim laboratorijem Unije (EU) u području bolesti uzrokovanih virusima capripox (bolest kvrgave kože te ovčje i kozje boginje).
   Dodatne odgovornosti i zadaće tog laboratorija navedene su u prilogu.
   Članak 2.
   U odjeljku II. Priloga VII. Uredbi (EZ) br. 882/2004 dodaje se sljedeća točka 19.:
   
      
                  „19.
               
               
                  Referentni laboratorij EU-a za bolesti uzrokovane virusima capripox (bolest kvrgave kože te ovčje i kozje boginje)
                  
                              Veterinary and Agrochemical Research Centre – CODA-CERVA
                           
                        
                              Operational Directorate Viral Diseases
                           
                        
                              Unit Vesicular and Exotic Diseases
                           
                        
                              Groeselenberg 99
                           
                        
                              1180 Bruxelles
                           
                        
                              Belgija”.
                           
                        
            
   Članak 3.
   Ova uredba stupa na snagu dvadesetog dana od dana objave u Službenom listu Europske unije.
   
      Ova je uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. siječnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 165, 30.4.2004., str. 1.
   
   
      PRILOG
      
         Odgovornosti i zadaće referentnog laboratorija EU-a za bolesti uzrokovane virusima capripox (bolest kvrgave kože te ovčje i kozje boginje)
      
      Uz opće poslove i dužnosti referentnih laboratorija EU-a u sektoru zdravlja životinja utvrđene u članku 32. stavku 2. Uredbe (EZ) br. 882/2004, referentni laboratorij EU-a za bolesti uzrokovane virusima capripox (bolest kvrgave kože te ovčje i kozje boginje) imat će sljedeće odgovornosti i zadaće:
      
                  1.
               
               
                  
                     osiguravati povezanost među nacionalnim laboratorijima država članica i predlagati najbolje metode za dijagnozu bolesti uzrokovanih virusima capripox (bolest kvrgave kože te ovčje i kozje boginje) kod stoke, posebno:
                  
                  
                              (a)
                           
                           
                              obavljanjem karakterizacije genoma, filogenetske analize (odnos s drugim sojevima istog virusa) i čuvanjem sojeva virusa capripox radi olakšavanja pružanja dijagnostičkih usluga u Uniji i, prema potrebi, primjerice, radi epidemiološkog praćenja ili provjere dijagnoze;
                           
                        
                              (b)
                           
                           
                              osnivanjem, održavanjem i ažuriranjem zbirke sojeva i izolata virusa capripox te specifičnih seruma i ostalih reagensa nužnih za dijagnozu bolesti, kada ili ako su dostupni;
                           
                        
                              (c)
                           
                           
                              usklađivanjem dijagnostike i osiguravanjem stručnog izvođenja testova unutar Unije organiziranjem i provođenjem periodičnih međulaboratorijskih usporednih pokusa i programa vanjske procjene sustava osiguranja kakvoće u dijagnozi tih bolesti na razini Unije, te periodičnim slanjem rezultata tih pokusa Komisiji, državama članicama i nacionalnim laboratorijima imenovanima za dijagnozu tih bolesti;
                           
                        
                              (d)
                           
                           
                              održavanjem stručnog znanja o tim bolestima kako bi se mogla brzo postaviti diferencijalna dijagnoza, osobito u odnosu na ostale relevantne virusne bolesti;
                           
                        
                              (e)
                           
                           
                              provođenjem istraživačkih studija u cilju razvoja poboljšanih metoda suzbijanja bolesti u suradnji s nacionalnim laboratorijima imenovanima za dijagnozu tih bolesti u skladu s dogovorom s Komisijom;
                           
                        
                              (f)
                           
                           
                              savjetovanjem Komisije o znanstvenim pitanjima u vezi s virusima capripox i, osobito, o odabiru i upotrebi cjepnih sojeva virusa capripox;
                           
                        
            
                  2.
               
               
                  
                     podupirati djelovanje nacionalnih laboratorija država članica imenovanih za dijagnozu bolesti uzrokovanih virusima capripox (bolest kvrgave kože te ovčje i kozje boginje), posebno:
                  
                  
                              (a)
                           
                           
                              čuvanjem i isporučivanjem tim laboratorijima standardiziranih seruma i drugih referentnih reagensa, kao što su virusi, neaktivirani antigeni ili stanične linije radi standardizacije dijagnostičkih testova i reagensa koji se upotrebljavaju u svakoj državi članici u kojoj se zahtijevaju identifikacija agensa i/ili upotreba seroloških testova;
                           
                        
                              (b)
                           
                           
                              aktivnim pomaganjem u dijagnozi bolesti u vezi sa sumnjom na izbijanja tih bolesti u državama članicama i njihovu potvrdu zaprimanjem izolata virusa capripox u svrhu potvrdne dijagnoze i karakterizacije virusa te doprinošenjem epidemiološkim istraživanjima i studijama. Rezultati tih aktivnosti bez odlaganja se priopćavaju Komisiji, državama članicama i nacionalnim laboratorijima imenovanima za dijagnozu predmetnih bolesti;
                           
                        
            
                  3.
               
               
                  
                     obavještavati i provoditi daljnje usavršavanje, posebno:
                  
                  
                              (a)
                           
                           
                              poticanjem osposobljavanja, tečajeva za obnovu znanja i radionica za nacionalne laboratorije imenovane za dijagnozu bolesti uzrokovanih virusima capripox i stručnjake za laboratorijsku dijagnozu u cilju usklađivanja dijagnostičkih tehnika za te bolesti diljem Unije;
                           
                        
                              (b)
                           
                           
                              sudjelovanjem na međunarodnim forumima, osobito u pogledu standardizacije analitičkih metoda za te bolesti i njihovu provedbu;
                           
                        
                              (c)
                           
                           
                              suradnjom s relevantnim nadležnim laboratorijima u zemljama izvan EU-a u kojima su te bolesti raširene u pogledu dijagnostičkih metoda za bolesti uzrokovane virusima capripox;
                           
                        
                              (d)
                           
                           
                              preispitivanjem na godišnjem sastanku nacionalnih laboratorija imenovanih za dijagnozu bolesti uzrokovanih virusima capripox relevantnih zahtjeva za testiranje utvrđenih u Kodeksu o zdravlju kopnenih životinja Svjetske organizacije za zdravlje životinja (OIE) i u Priručniku o dijagnostičkim testovima i cjepivima za kopnene životinje;
                           
                        
                              (e)
                           
                           
                              pomaganjem Komisiji u preispitivanju preporuka OIE-ja utvrđenih u Kodeksu o zdravlju kopnenih životinja i Priručniku o dijagnostičkim testovima i cjepivima za kopnene životinje;
                           
                        
                              (f)
                           
                           
                              praćenjem razvoja epidemiologije bolesti uzrokovanih virusima capripox.